OKRESNÝ ÚRAD ŽARNOVICA

Odbor starostlivosti o životné prostredie

Bystrická 53, 966 81 Žarnovica

OU-ZC-OSZP-2018/000094 V Žarnovici, dňa: 04.07.2018

INFORMÁCIA PRE VEREJNOSŤ

 SPRÁVA O HODNOTENÍ STRATEGICKÉHO DOKUMENTU

A NÁVRH STRATEGICKÉHO DOKUMENTU

Obstarávateľ strategického dokumentu: Obec Tekovská Breznica (ďalej len „obstarávateľ“), predložil dňa 03.07.2018, v zmysle § 9 ods. 5 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“) Okresnému úradu Žarnovica, odboru starostlivosti o životné prostredie, ako príslušnému orgánu štátnej správy podľa § 53 písm. c) zákona o posudzovaní vplyvov, správu o hodnotení strategického dokumentu spolu s návrhom strategického dokumentu: „Územný plán obce Tekovská Breznica“.

Verejnosť môže doručiť písomné stanovisko príslušnému orgánu podľa § 12 ods. 2 zákona o posudzovaní vplyvov najneskôr do 21 dní odo dňa zverejnenia informácie SOH podľa § 11 ods. 1. zákona o posudzovaní vplyvov.

Na stanoviská doručené po uplynutí lehôt podľa § 12 ods. 3 nemusí príslušný orgán prihliadať.

Adresa na predkladanie stanovísk:

Okresný úrad Žarnovica

Odbor starostlivosti o životné prostredie

Bystrická 53, 966 81 Žarnovica

Zároveň Vám oznamujeme, že konzultáciepodľa § 63 ods. 1 zákona o posudzovaní vplyvov možno vykonať počas celého procesu posudzovania vplyvov strategických dokumentov na Okresnom úrade Žarnovica, odbore starostlivosti o životné prostredie, Bystrická 53, 966 81 Žarnovica, II. poschodie kanc. č. 7, v pracovných dňoch počas úradných hodín (termín konzultácie si odporúčame dohodnúť vopred telefonicky alebo e-mailom).

Predmetom konzultácií sú najmä doplňujúce informácie o strategickom dokumente, informácie o možných vplyvoch strategického dokumentu na životné prostredie, vzájomné oboznámenie sa s doručenými stanoviskami, doplnenie alebo upresnenie navrhovaných opatrení, obsah a rozsah poprojektovej analýzy a pod.

Oznámenie o SOH je zverejnené aj s prílohamina webovom sídle Ministerstva životného prostredia Slovenskej republiky: <http://enviroportal.sk/sk/eia/detail/uzemny-plan-obce-tekovska-breznica>, pod názvom akcie: „Územný plán obce Tekovská Breznica“ tiež na úradnej tabuli Okresného úradu Žarnovica <https://www.minv.sk/?oznamy-a-dokumenty-na-stiahnutie-161> .

Zároveň Vám oznamujeme termín a miesto verejného prerokovania SOH, ktoré sa bude konať:

**Dňa 24. júla 2018 o 17.00 hod.**

**v priestoroch Obecného úradu v Tekovskej Breznici.**